Anstein Gjengedal

Anstein Birger Gjengedal (født 1944) er en norsk jurist og tidligere skøyteløper. Han var i perioden 2000–2012 politimester i Oslo politidistrikt.

 Juridisk karriere 
Han gikk på Lillehammer gymnas og ble utdannet jurist (cand.jur.) i 1970. Han var politifullmektig ved Follo politikammer 1971-1972, ved Oslo politikammer 1972–1975 og statsadvokat ved Eidsivating statsadvokatembete 1977–1983 med særlig ansvar for økonomiske straffesaker. Han var førstestatsadvokat samme sted 1983–1989. Fra 1989 arbeidet han i Økokrim som nestleder og var leder fra 1996 til 2000. Han var deretter politimester i Oslo fra 2000 til 2012.80 års omtale i Aftenposten 26. nov. 2024 Fra 2003 til 2017 var han også leder for påtalenemnda for dopingssaker i Antidoping Norge. 75 års omtale i Aftenposten 26. nov. 2019 Fra 2012 til pensjonsalderen arbeidet han ved riksadvokatembetet.

I 2007 ble Gjengedal og Oslo politidistrikt ble i april i år dømt til å betale 60.000 kroner i bot og oppreisning til en 47 år gammel mann som hevdet å bli gjenkjent på en video der han sammen med sin fem år gamle stedatter handlet narkotika på Plata. 

 Skøytekarriere 
Som skøyteløper representerte Gjengedal først Lom Idrettslag til og med sesongen 1960/61, Lillehammer Skøiteklubb i sesongene (1961/62–1963/64) og Oslo Idrettslag fra 1964/65-sesongen. Han tok sølv i Allround-NM for juniorer i 1963 på Otta den gangen foran Roar Grønvold, H&BSK.

 Personlige rekorder 
 Distanse  Tid  Dato  Sted  Bane 500 m  42,6  26. februar 1966   Notodden  Sportsplassen 1 000 m  1.28,8  23. februar 1966   Oslo  Bislett stadion 1 500 m  2.13,0  30. januar 1966   Inzell  Eisstadion Inzell 3 000 m  4.39,6  11. februar 1964   Oslo  Bislett stadion 5 000 m  8.00,7  24. februar 1963   Lauritsala   10 000 m  16.48,2  3. mars 1963   Gjøvik  Gjøvik stadion

 Familie 
Anstein Gjengedal er ett år yngre bror av Arvid Gjengedal (1943–2021), tidligere skoleleder ved Høgskolen i Telemark og politiker for Høyre. Notodden begravelsesbyrå - Arvid Gjengedal hentet 22. januar 2022

Referanser

 Eksterne lenker 

Skøyteløper


Kategori:Norske politimestere
Kategori:Norske jurister
Kategori:Norske skøyteløpere
Kategori:Skøyteløpere for Lillehammer Skøiteklubb
Kategori:Skøyteløpere for Oslo Idrettslag
Kategori:Personer fra Lom kommune
Kategori:Personer fra Lørenskog kommune
Kategori:Artikler i skøytesportprosjektet
Kategori:Gjengedal (slekt)